Sg.hu - Különleges panorámaképek a 2005-ös Szigetről
2005. augusztus 30. 12:20, kedd
Különleges panorámaképek a 2005-ös Szigetről
Európa legnagyobb könnyűzenei fesztiválját, a Szigetet minden korábbinál nagyobb részletességgel dokumentálta a különleges technikával dolgozó Sziget 2005 Media Farm nemzetközi médiacsoport.
Az Óbudai-szigeten megrendezett rendezvényen a VR (Virtual Reality) fotósok nemzetközi hada gyűlt össze, hogy 360 fokos interaktív panorámaképek, filmek, fotók és videoklipek elkészítésével - minden eddiginél nagyobb mennyiségben - megörökítse az Sziget augusztus 10-étől egy héten át zajló életét. "A médiaprojekt középpontját a 'Sziget 2005 Media Farm' elnevezésű panorámaképek alkotják, amelyek egyedülállóan örökítették meg a mintegy 60 helyszínen 200 programot nyújtó fesztivált; nagymértékben eltérő fényviszonyok mellett, átfogva az állandóan mozgó, hömpölygő forgatag rendkívül színes életét és természetesen az előadóadásokat" - mondta Frenyo András, a médiaesemény ötletadója és szervezője.
A projekt eredménye a www.sziget2005.com honlapon tekinthető meg. "A honlapon található panorámaképek a fesztivál 13 éves történetéből az elmúlt 4 évet fedik le. A médiacsoport által közzétett képek és filmek kínálata folyamatosan bővül, mivel az akcióban részt vevő fotósok hazájából - Magyarországról, Németországból, Hollandiából, Ausztriából, valamint az USA-ból - folyamatosan érkeznek új anyagok" - teszi hozzá Frenyo András.
A honlapon bemutatott alkotások közül valószínűleg a legizgalmasabb médiaformátumot a 360 fokos panoráma-videofelvételek jelentik. Az egyedülálló, külön erre a célra tervezett hardvert - ami többek között egy HDV-kamerából és egy domború tükörből áll - a Concept Factory nevű német reklámügynökség biztosította a projekt számára. Szintén a honlapon található az eddigi fesztiválokon készített legnagyobb volumenű panorámakép-gyűjtemény is, ami még az esemény időtartama alatt felkerült az internetre. Külön érdekesség, hogy a látogatók ezen a helyen egy emlékkönyvet írhatnak alá, és elektronikus képeslapot is küldhetnek, amelyet a fesztivált lencsevégre kapó alkotók érdekes fotóiból és előadói portréiból választhatnak ki.
Idén keleties Siesta hangulatot ölt a szigetes djuice stand Még két napig kedvezményes a Sziget Fesztivál A Pepsi helyett a Coca-Cola lesz a Sziget főtámogatója Online is rendelhetők jegyek a Sziget Fesztiválra Budapest részéről biztos a Sziget jövője Közel 25 000 internetező volt a Szigeten Wifi a Szigeten és a Budapest Plázson Ingyen internet a Sziget Fesztiválon Sziget Fesztivál
gz8 #1 2005.08.31. 20:23
Nagyon jó képek vannak, különösen a pipasátor tetszik